**Adam Polášek** (s. 12. heinäkuuta 1991 Ostrava, Tšekkoslovakia) on tšekkiläinen jääkiekkopuolustaja.

Ura
---

### Seuraura

Polášek on HC Vítkovicen kasvatti. Hän voitti kauden 2005–2006 päätteeksi Tšekin B-nuorten sarjan mestaruuden. Kaudella 2008–2009 Polášek voitti maan A-nuorten sarja Extraliga juniorůn pudotuspelien puolustajien piste- ja syöttöpörssin yhdeksällä syöttöpisteellään. Hän voitti kauden päätteeksi sarjan mestaruuden. QMJHL-joukkue Prince Edward Island Rocket varasi Polášekin 19. pelaajana CHL:n varaustilaisuudessa 2009. Hän siirtyi joukkueeseen kaudeksi 2009–2010, jolloin Polášek oli Rocketsin tehokkain puolustaja tehoilla 13+28=41. Hänet valittiin kauden päätteeksi sekä QMJHL:n että koko CHL:n tulokkaiden tähdistökentälliseen.

Vancouver Canucks varasi Polášekin viidennellä kierroksella 145. pelaajana NHL:n varaustilaisuudessa 2010. Kaudella 2010–2011 hän toimi Rocketin varakapteenina. Huhtikuussa 2011 Polášek teki kolmivuotisen tulokassopimuksen Canucksin kanssa. Hän pelasi kauden 2011–2012 kokonaan AHL-joukkue Chicago Wolvesin vahvuudessa. Polášekin tulokaskausi toi 46 runkosarjaottelussa tehot 1+8=9. Kaudesta 2012–2013 hän pelasi yli puolet ECHL-joukkue Kalamazoo Wingsin vahvuudessa.

Kaudella 2013–2014 Polášek jäi entistä pienempään rooliin Canucksin uudessa farmijoukkueessa, Utica Cometsissa, jossa hän pelasi alkukaudella kaksi ottelua. Polášek pelasi suurimman osan alkukaudestaan Wingsissa, kunnes joulukuussa 2013 Canucks asetti hänet ehdottomalle siirtolistalle, josta lopulta mikään toinen NHL-seura ei napannut Polášekia. Hänen sopimuksensa ostettiin ulos ja Polásek siirtyi vuoden 2014 vaihteessa loppukauden sopimuksella kotimaahansa Extraliga-joukkue HC Sparta Prahaan. Hän teki siellä 16 runkosarjaottelussa tehot 2+4=6 ja kymmenessä playoff-ottelussa tehot 2+2=4. Polášekin kausi päättyi pronssiin. Toukokuussa 2014 hän teki Spartan kanssa kaksivuotisen jatkosopimuksen.

Kaudella 2014–2015 Polášek voitti koko Extraligan puolustajien piste- ja syöttöpörssin sekä jakoi puolustajien maalipörssin voiton kolmen muun pelaajan kanssa tehoilla 10+26=36. Pudotuspeleissä hän jakoi Sparta Prahan sisäisen tehotilaston voiton kuuden muun pelaajan kanssa lukemalla +3. Polásek valittiin kauden päätteeksi liigan parhaaksi puolustajaksi. Kaudella 2015–2016 hän jakoi tehoilla 9+13=22 Extraligan puolustajien pistepörssin yhdeksännen sijan neljän muun pelaajan kanssa. Polášek voitti myös liigan pudotuspelien puolustajien piste- ja syöttöpörssin tehoilla 3+9=12. Hän voitti kauden päätteeksi hopeaa.

Polášek siirtyi kaudeksi 2016–2017 KHL-joukkue Sibir Novosibirskiin. Hän oli tehoilla 6+22=28 joukkueen paras syöttäjä, tehokkain puolustaja ja jakoi sisäisen pistepörssin kolmannen sijan Konstantin Okulovin kanssa. Polášek sijoittui liigan puolustajien pistepörssissä kymmenenneksi. Hänet valittiin 28. elokuuta 2016 KHL:n viikon puolustajaksi. Kesken kauden 2017–2018, lokakuussa 2017 Sibir kauppasi Polášekin HK Sotšiin. Kaudeksi 2018–2019 hän siirtyi jatkamaan KHL-uraansa vuoden mittaisella sopimuksella Neftehimik Nižnekamskin riveihin. Polášek oli joukkueen tehokkain puolustaja ja neljänneksi paras pistemies tehoilla 7+19=26.

Kaudeksi 2019–2020 Polášek palasi kotimaahansa ja HC Sparta Prahan Extraliga-joukkueeseen vuoden mittaisella sopimuksella, joka sisältää option ulkomaille siirtymisestä. Hän nousi joukkueen varakapteeniksi. Tammikuussa 2020 Polášek käytti ulkomaanoptionsa ja siirtyi loppukauden kattavalla sopimuksella SM-liigajoukkue Tapparaan. Syyskuussa hän palasi alustavasti lokakuun loppuun asti kestävällä sopimuksella pelaamaan Extraligaa kasvattajaseuraansa HC Vítkoviceen. Marraskuussa Polášekin sopimusta jatkettiin 5. joulukuuta asti. Lyhyen sopimuksensa päätyttyä hän palasi loppukauden 2020–2021 kattavalla sopimuksella Sparta Prahaan. Maaliskuussa 2021 Polášek teki seuran kanssa kaksivuotisen jatkosopimuksen.

### Maajoukkueura

Polášek valittiin Tšekin joukkueeseen Pyeongchangin olympiakisoihin 2018. Yhteensä hän on pelannut 52 A-maaottelua tehopistein 4+12=16. Polášek teki A-maajoukkuedebyyttinsä 6. marraskuuta 2014 Karjala-turnauksen toisessa ottelussa Helsingin Hartwall Arenalla Ruotsia vastaan. Hänet merkittiin heti Tšekin ykköspuolustajapariin Petr Zámorskýn viereen. Ensimmäisen A-maajoukkuemaalinsa Polášek teki Euro Hockey Tourin ensimmäisessä kaksoismaaottelussa 17. huhtikuuta 2015 Uumajassa Ruotsia vastaan.

Polášek pelasi myös alle 18-vuotiaiden MM-kilpailuissa vuonna 2009. Hän oli tehoilla 2+3=5 Tšekin paras syöttäjä,
tehokkain puolustaja ja toiseksi paras pistemies Antonín Honejsekin jälkeen. Polášek voitti myös joukkueen sisäisen tehotilaston lukemalla +1. Hänet valittiin sekä Ruotsia vastaan pelatun avausottelun että sijoitusottelun päätteeksi Tšekin ottelun parhaaksi pelaajaksi. Yhteensä Polášek on pelannut kahdeksan nuorten ja 27 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | HC Vítkovice | Tšekki U20 | 1 | 0 | 0 | 0 | 2 | – | – | – | – | – |
| 2007–2008 | HC Vítkovice | Tšekki U20 | 23 | 0 | 3 | 3 | 16 | 2 | 0 | 1 | 1 | 0 |
| 2008–2009 | HC Vítkovice | Tšekki U20 | 38 | 7 | 13 | 20 | 68 | 9 | 0 | 9 | 9 | 18 | U18 | 6 | 2 | 3 | 5 | 10 |
| 2009–2010 | Prince Edward Island Rocket | QMJHL | 66 | 13 | 28 | 41 | 91 | 5 | 0 | 0 | 0 | 2 |
| 2010–2011 | Prince Edward Island Rocket | QMJHL | 61 | 7 | 32 | 39 | 59 | 5 | 0 | 0 | 0 | 8 |
| 2011–2012 | Chicago Wolves | AHL | 46 | 1 | 8 | 9 | 27 | – | – | – | – | – |
| 2012–2013 | Chicago Wolves | AHL | 24 | 1 | 7 | 8 | 28 | – | – | – | – | – |
|  | Kalamazoo Wings | ECHL | 34 | 4 | 4 | 8 | 37 | – | – | – | – | – |
| 2013–2014 | Utica Comets | AHL | 2 | 0 | 0 | 0 | 2 | – | – | – | – | – |
|  | Kalamazoo Wings | ECHL | 16 | 1 | 1 | 2 | 16 | – | – | – | – | – |
|  | HC Sparta Praha | ČEL | 16 | 2 | 4 | 6 | 14 | 10 | 2 | 2 | 4 | 12 |
|  | HC Litoměřice | Tšekki I | 2 | 0 | 1 | 1 | 0 | – | – | – | – | – |
| 2014–2015 | HC Sparta Praha | ČEL | 52 | 10 | 26 | 36 | 58 | 10 | 1 | 6 | 7 | 14 |
| 2015–2016 | HC Sparta Praha | ČEL | 49 | 9 | 13 | 22 | 34 | 17 | 3 | 9 | 12 | 10 |
| 2016–2017 | Sibir Novosibirsk | KHL | 60 | 6 | 22 | 28 | 32 | – | – | – | – | – |
| 2017–2018 | Sibir Novosibirsk | KHL | 11 | 1 | 1 | 2 | 14 | – | – | – | – | – | OK | 6 | 0 | 0 | 0 | 2 |
|  | HK Sotši | KHL | 34 | 2 | 5 | 7 | 37 | 5 | 1 | 2 | 3 | 2 | MM | 7 | 0 | 2 | 2 | 2 |
| 2018–2019 | Neftehimik Nižnekamsk | KHL | 58 | 7 | 19 | 26 | 49 | – | – | – | – | – |
| 2019–2020 | HC Sparta Praha | ČEL | 34 | 3 | 12 | 15 | 30 | – | – | – | – | – |
|  | Tappara | SM-liiga | 23 | 4 | 8 | 12 | 16 | – | – | – | – | – |
| 2020–2021 | HC Vítkovice | ČEL | 15 | 4 | 3 | 7 | 14 | – | – | – | – | – |
|  | HC Sparta Praha | ČEL | 30 | 3 | 10 | 13 | 22 | 11 | 2 | 1 | 3 | 6 |
| 2021–2022 | HC Sparta Praha | ČEL | 49 | 5 | 8 | 13 | 24 | 16 | 3 | 3 | 6 | 12 |
| 2022–2023 | HC Sparta Praha | ČEL | 47 | 2 | 5 | 7 | 34 | 6 | 0 | 0 | 0 | 2 |
| 7 kautta | yhteensä | ČEL | 292 | 38 | 81 | 119 | 230 | 70 | 11 | 21 | 32 | 56 |
| 3 kautta | yhteensä | KHL | 163 | 16 | 47 | 63 | 132 | 5 | 1 | 2 | 3 | 2 |
| 3 kautta | yhteensä | AHL | 72 | 2 | 15 | 17 | 56 | – | – | – | – | – |
| 1 kausi | yhteensä | SM-liiga | 23 | 4 | 8 | 12 | 16 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Adam Polášek**.
* Adam Polášek The Internet Hockey Databasessa (englanniksi)
* Adam Polášek Eurohockey-sivustolla (englanniksi)
* Adam Polášek *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Adam Polášek *Elite Prospects*. Everysport Media Group AB.  (englanniksi)
2. ↑  Elite Prospects - Czech U20 Stats 2008-2009 *eliteprospects.com*. Everysport Media Group AB. Viitattu 8.1.2020. (englanniksi)
3. ↑  Elite Prospects - Prince Edward Island Rocket *eliteprospects.com*. Everysport Media Group AB. Viitattu 8.1.2020. (englanniksi)
4. ↑  Canucks sign defenceman Adam Polasek *nhl.com/canucks*.  8.4.2011. Vancouver, B.C.:  Vancouver Canucks. Viitattu 1.2.2018. (englanniksi)
5. ↑  Adam Polášek The Internet Hockey Databasessa (englanniksi)
6. ↑  Tung, Allen: Vancouver Canucks Terminate the Contract of Adam Polasek *thecanuckway.com*.  25.12.2013. FanSided Inc.  Arkistoitu 13.10.2017. Viitattu 1.2.2018. (englanniksi)
7. ↑  Odchází Gřegořek, přichází Adam Polášek *hcsparta.cz*.  29.12.2013. HC Sparta Praha a.s. Viitattu 1.2.2018. (tšekiksi)
8. ↑  Aktuální informace o sparťanském kádru *hcsparta.cz*.  1.5.2014. HC Sparta Praha a.s. Viitattu 1.2.2018. (tšekiksi)
9. ↑  Elite Prospects - HC Sparta Praha *eliteprospects.com*. Everysport Media Group AB. Viitattu 8.1.2020. (englanniksi)
10. ↑  Elite Prospects - Czech Stats 2015-2016 *eliteprospects.com*. Everysport Media Group AB. Viitattu 8.1.2020. (englanniksi)
11. ↑  Aktuální zprávy ze sparťanského mužstva *hcsparta.cz*.  1.5.2016. HC Sparta Praha a.s. Viitattu 1.2.2018. (tšekiksi)
12. ↑  Elite Prospects - Sibir Novosibirsk *eliteprospects.com*. Everysport Media Group AB. Viitattu 8.1.2020. (englanniksi)
13. ↑  Адам Полашек стал игроком «Сочи»! *hcsochi.ru*.  7.10.2017. ХК Сочи.  Arkistoitu 13.10.2017. Viitattu 1.2.2018. (venäjäksi)
14. ↑  Секстон перешел в «Автомобилист», Закриссон - в московское «Динамо» *khl.ru*.  2.5.2018. КХЛ. Viitattu 8.1.2020. (venäjäksi)
15. ↑  Elite Prospects - Neftekhmik Nizhnekamsk *eliteprospects.com*. Everysport Media Group AB. Viitattu 8.1.2020. (englanniksi)
16. ↑  Nová posila! Do Sparty se vrací Adam Polášek *hcsparta.cz*.  15.7.2019. HC Sparta Praha a.s. Viitattu 8.1.2020. (tšekiksi)
17. ↑  Yli-Mäenpää, Joni: 28-vuotias tšekkipuolustaja Adam Polášek siirtyy Tapparaan *Jatkoaika.com*.  7.1.2020. Jatkoaika r.y. Viitattu 8.1.2020.
18. ↑  Seppä, Lassi: Tapparassa säväyttänyt Adam Polášek aloittaa kauden pätkädiilillä Vitkovicessa *Jatkoaika.com*.  26.9.2020. Jatkoaika r.y. Viitattu 28.9.2020.
19. ↑  Adam Polášek zůstává minimálně do prosince. Michal Barinka se naopak loučí *hc-vitkovice.cz*.  4.11.2020. HC VÍTKOVICE RIDERA A.S. Viitattu 5.11.2020. (tšekiksi)
20. ↑  Miettinen, Miska: Tapparassa ihastuttanut pelaaja vaihtoi taas joukkuetta – fanien voisi kuvitella olevan riemuissaan: "Aikoinaan lähdettyäni sanoin uskovani, että näemme vielä" *suomikiekko.com*.  6.12.2020. Nordic Sport Media. Viitattu 6.12.2020.
21. ↑  Táborský, Marek: Polášek prodloužil kontrakt ve Spartě *hcsparta.cz*.  30.3.2021. HC Sparta Praha a.s. Viitattu 30.3.2021. (tšekiksi)
22. ↑  Czech Republic – Sweden (Line Up) *stats.swehockey.se*.  6.11.2014. Svenska Ishockeyförbundet. Viitattu 1.2.2018. (englanniksi)
23. ↑  SWE – CZE (1–4) *stats.swehockey.se*.  17.4.2015. Svenska Ishockeyförbundet. Viitattu 1.2.2018. (englanniksi)
24. ↑  Elite Prospects - Czech Republic U18 *eliteprospects.com*. Everysport Media Group AB. Viitattu 8.1.2020. (englanniksi)
25. ↑  BEST PLAYERS PER GAME (pdf) *stats.iihf.com*.  20.4.2009. IIHF. Viitattu 31.1.2018. (englanniksi)

Tšekin joukkue – Jääkiekon MM-kilpailut 2018
3 Gudas (**A**) |
8 Šulák |
9 Sklenička |
10 Červenka (**C**) |
11 Nestrašil  |
12 Faksa |
14 Plekanec (**A**) |
17 Hronek |
18 Kubalík |
23 Jaškin |
26 Řepík |
30 Hrachovina |
33 Francouz |
36 Krejčík |
39 Rittich |
46 Krejčí |
47 Jordán |
51 Horák |
60 Moravčík |
61 Polášek |
71 Hyka |
72 Chytil |
88 Pastrňák |
90 Kousal |
98 Nečas |
Valmentaja Josef Jandač